**Feljegyzés  
az Nftv. tervezett új 48. § (2) bekezdésének alkalmazásáról**az orvos-egészségtudományi képzési terület egyes szakjain  
(a Semmelweis Egyetem példája alapján)

**I.** Az egyes, felsőoktatásra szabályozására vonatkozó törvények módosításáról szóló törvénytervezet 60. §-a az alábbi rendelkezést iktatná az Nftv. 48. § (2) bekezdése helyébe:

„(2) A felsőoktatási intézmény tanévenként köteles önköltséges képzésre átsorolni azt a magyar állami (rész)ösztöndíjjal támogatott képzésben részt vevő hallgatót, aki az utolsó két olyan félév átlagában, amelyben hallgatói jogviszonya nem szünetelt, illetve nem a 81. § (3) és (4) bekezdésében meghatározott külföldi képzésben vett részt, nem szerzett legalább húsz kreditet, és nem érte el az intézmény szervezeti és működési szabályzatában – a Kormány rendeletében meghatározottak szerint – megállapított tanulmányi átlagot, továbbá azt, aki a 48/D. § (2) bekezdése szerinti nyilatkozatát visszavonja.”

E rendelkezés alapján főszabályként egy tanévben (ill. a két legutolsó aktív félévben összesen) 40 kreditet köteles egy hallgató megszerezni ahhoz, hogy ne kerüljön önköltséges képzésre átsorolásra.

**II.** A Semmelweis Egyetem általános orvos szakjának mintatantervét és az egyes tantárgyak előkövetelményeit az 1. sz. melléklet tartalmazza.

Fontos körülmény, hogy az egyetem belső szabályozása szerint egy adott félévben a hallgató választható tantárgyakat csak legfeljebb a félévben felvett kötelező tantárgyak összesített kreditértéke 40 %-ának megfelelő kreditértékben (de legfeljebb 9 kreditet) vehet fel. Itt jegyzem meg, hogy jelenleg az első két év kötelező tantárgyai általi leterheltség okán első négy félévben jellemzően 4-5 választható kreditet vesznek fel a hallgatók. (A diploma megszerzéséhez a tanterv szerint 37 választható kredit szerzendő meg, azaz egy félévben átlagosan 3 választható kredit megszerzése szükséges.)

**III.** **1. eset** – **A hallgató tanulmányainak első félévben nem szerzi meg az „Anatómia… I.” tantárgy aláírását.**

*E példában azt feltételezzük, hogy a hallgató egy félévben az átlagosnak megfelelően 5-5 válaszható kreditet vesz fel.*

|  |  |  |  |
| --- | --- | --- | --- |
|  | Megnevezés |  | Megjegyzés |
| 1. | Őszi félévben felvett kötelező tantárgyak kreditszáma | 23 | (Mintatantervben 1. szemeszterre előírt tantárgyak.) |
| 2. | Őszi félévben felvett választható tantrágyak átlagos kreditszáma | 5 |  |
| 3. | Őszi félévben felvett összkreditszám | 28 | (1.+2.) |
| 4. | A nem teljesített Anatómia… I. kreditértéke | 9 |  |
| 5. | Őszi félévben teljesített kreditszám | **19** | (3.-4.) |
| 6. | Tavaszi félévben felvett kötelező tantárgyak kreditszáma | 15 | (Mintatantervben 2. félévre előírt tantárgyak, kivéve Anatómia II.) |
| 7. | Tavaszi félévben felvett választható tantárgyak átlagos kreditszáma | 5 |  |
| 8. | Tavaszi félévben felvett összkreditszám | **20** | (6.+7.) |
| 9. | Két félév alatt teljesített összkredit | ***39*** | 5.+8. |

Konklúzió: A hallgató (átlagos számú választható tárgy felvételét feltételezve) egyetlen egy tárgy, az „Anatómia … I.” nem teljesítése után olyan helyzetbe kerül, hogy csak 38 kreditet tud teljesíteni.

**IV. 2. eset – az első tanévet a mintatanterv szerint teljesítő hallgató tanulmányainak harmadik félévben nem szerzi meg az „Orvosi élettan I.” tárgy aláírását.**

*E példában, az előzővel ellentétben azt feltételezzük, hogy a hallgató a maximálisan megengedett kreditnek megfelelő számú választható kreditet vesz fel.*

|  |  |  |  |
| --- | --- | --- | --- |
|  | Megnevezés |  | Megjegyzés |
| 1. | Őszi félévben felvett kötelező tantárgyak kreditszáma | 24 | (Mintatantervben 3. szemeszterre előírt tantárgyak.) |
| 2. | Őszi félévben felvehető választható tantárgyak maximális kreditszáma | 9 | (24\*0,4=9,6) |
| 3. | Őszi félévben felvett összkreditszám | 33 | (1.+2.) |
| 4. | A nem teljesített Orvosi élettan I. kreditértéke | 11 |  |
| 5. | Őszi félévben teljesített kreditszám | **22** | (3.-4.) |
| 6. | Tavaszi félévben felvett kötelező tantárgyak kreditszáma | 9 | (Mintatantervben 4. félévre előírt tantárgyak, kivéve Orvosi élettan II.) |
| 7. | Tavaszi félévben felvehető választható tantárgyak maximális kreditszáma | 3 | (9\*0,4=3,6) |
| 8. | Tavaszi félévben felvett összkreditszám | **12** | (6.+7.) |
| 9. | Két félév alatt teljesített összkredit | ***34*** | 5.+8. |

Konklúzió: A hallgató (még a megengedett maximális számú választható tárgy felvételét feltételezve sem) nem tud 40 kreditet megszerezni, amennyiben az Élettan I. tárgyat a fentiek szerint nem teljesíti a 3. félévben.

**V.** **Átsorolási arányok, amennyiben a korábbi években is 40 kredit megszerzése lett volna előírva**

|  |  |  |  |  |
| --- | --- | --- | --- | --- |
| **szak/kar** | **Év** | **Államilag támogatott/ösztöndíjas létszám** | **Nem szerzett 40 kreditet** | **Arány** |
| általános orvos | 2010/11 | 2094 | 156 | 7,4% |
| általános orvos | 2011/12 | 2141 | 192 | 9,0% |
| általános orvos | 2012/13 | 2184 | 222 | 10,2% |
| általános orvos | 2013/14 | 2212 | 208 | 9,4% |
|  | **átlag** |  |  | **9,0%** |
| ETK | 2010/11 | 2219 | 334 | 15,1% |
| ETK | 2011/12 | 2453 | 299 | 12,2% |
| ETK | 2012/13 | 2654 | 349 | 13,1% |
| ETK | 2013/14 | 2674 | 397 | 14,8% |
|  | **átlag** |  |  | **13,8%** |
| EKK | 2010/11 | 159 | 10 | 6,3% |
| EKK | 2011/12 | 165 | 10 | 6,1% |
| EKK | 2012/13 | 167 | 12 | 7,2% |
| EKK | 2013/14 | 156 | 13 | 8,3% |
|  | **átlag** |  |  | **7,0%** |
| fogorvos | 2010/11 | 462 | 73 | 15,8% |
| fogorvos | 2011/12 | 454 | 58 | 12,8% |
| fogorvos | 2012/13 | 441 | 52 | 11,8% |
| fogorvos | 2013/14 | 421 | 36 | 8,6% |
|  | **átlag** |  |  | **12,3%** |
| gyógyszerész | 2010/11 | 557 | 54 | 9,7% |
| gyógyszerész | 2011/12 | 589 | 46 | 7,8% |
| gyógyszerész | 2012/13 | 591 | 50 | 8,5% |
| gyógyszerész | 2013/14 | 595 | 53 | 8,9% |
|  | **átlag** |  |  | **8,7%** |

A hatéves általános orvos szak esetén az éves 9,4 %-os átsorolási ráta a teljes képzésre vetítve **37,6%-os** átsorolási arányt, az ötéves fogorvos szak esetén az éves 7,4 %-os átsorolási ráta a teljes képzésre vetítve **40,8%-os** átsorolási arányt, a szintén ötéves gyógyszerész szak esetén egy éves 8,7 %-os átsorolási ráta a teljes képzésre vetítve **31,5%-os** átsorolási arányt jelentene.